Ek sukkel van tyd tot tyd met hartkloppings. Dit voel of my hart heeltemal sy ritme verloor en weghardloop. Die probleem is dat dit net so vinnig weggaan as wat dit begin het. Voor ek daaraan dink om dokter toe te ry stop dit weer. As ek op my linker sy gaan lê herstel die ritme ook vinniger, maar as dit in die aande gebeur vat dit soms langer. Met rukke raak ek duiselig en voel kortasem nadat die ritme weer herstel het. As daar enigsins 'n probleem is sal iemand dit kan optel met 'n EKG terwyl daar nie hartkloppings is nie? Ek raak bang as dit gebeur
Ja, jy mag wel 'n belangrike ritme-steurnis hé. Die feit dat jy kortasem voel en duiselig word, is baie betekenisvolle inligting.
Die probleem word deur 'n kardioloog ondersoek – let asb wel, dat met jou simptome, dit nie meer 'n saak vir 'n GP is nie. Jy sal spesiale toetse moet ondergaan (niks pynlik nie) om die regte diagnose te maak, en net kardioloe het hierdie toerusting, en opleiding om die toets-resultate te interpreteer.
Vra jou dokter om jou na 'n kardioloog te verwys. Moet asb nie lank wag nie : wat sou gebeur as jy duiselig word terwyl jy 'n motor bestuur ?